שיר עזבון
כן, אביך הולך בדרך כל הפחמימות ; תוכלי לשחק חמש אבנים אצלו בכליות ; בסוף כל נשימה ישנו שיעול קטן ; כבר לא נשאר הרבה לתרום לבנק הדם ; כן, אביך אוסף בגוף כמות של סוכרים ; תוכלי לתת את סבא בתור בונבון לנכדים ; הקול הצרוד, השיער האפור ; כנראה שהתחילה ספירה לאחור ; כן, אביך מזמר לך שיר עזבון ; ואוסף את חייו אל דפי האלבום ; והקמטים, ביתי, הם כתב היד של הזקנה ; שולחים לך מן המצח מכתבי פרידה ; הזמן עשה את שלו, הזמן יכול ללכת ; אבל הוא לא כל כך רוצה, ואצלי בשיניים שלכת ; מישהו התחיל לסייד אצלי עורקים ; אולי עושים רמונד כללי לכבוד התולעים ; כן, אבי מזמר לי שיר עזבון ; ואוסף את חייו אל דפי האלבום ; והקמטים, אבי, הם כתב היד של הזקנה ; שולחים לי מן המצח מכתבי פרידה ; 